Paxtaning (Gossypium hirsutum L.) tuproq sho'rlanishiga chidamliligini oshirish uchun moslashuvchan kremniy asosidagi yondashuvlar

Bugungi kunda dunyo bo‘ylab iqlimni keskinlashuvi tuproqlarning tabiiy biologik faolligini pasayishi, uning strukturasini buzlishi natijasida tuproq unumdorligini yo‘qotilishiga, sho‘rlanishi va cho‘llanishi kabi salbiy oqibatlarni keltirib chiqarmoqda. Bunday salbiy jarayonlar qishloq xo‘jaligining iqtisodiy ko‘rsatkichlarini o‘sishiga jiddiy taʼsir o‘tkazmoqda. 
O‘zbekiston Respulikasi Prezidentining 2022-yil 10 iyundagi “Yerlar degradatsiyasiga qarshi kurashishning samarali tizimini yaratish chora-tadbirlari to‘g‘risida”gi PQ-277-son va 2024-yil 21 iyundagi “Iqlim o‘zgarishlariga nisbatan barqaror agrotizimni yaratish hamda qishloq xo‘jaligi maxsulotlari yetishtiruvchilarning iqlim o‘zgarishi bilan bog‘liq havflarga moslashuvchanligini oshirish chora-tadbirlari tog‘risida”gi PQ-233-son qarorlarida yer resurslaridan foydalanish, tuproq unumdorligini tiklash va oshirish, ishlab chiqarishga iqlim o‘zgarishi sharoitida adaptatsion yangi texnologiyalarni joriy etish bo‘yicha dolzarb vazifalar belgilab berilgan.  
Tuproq-iqlim sharoitlaridan kelib chiqib, qishloq xo‘jaligida ekinlarni yetishtirishda ekologik sof, resurstejamkor texnologiyalarini ishlab chiqish va amaliyotga qo‘llash, yuqori sifatli hosil yetishtirish, iqtisodiy samaradorlikni oshirish muhim ahamiyat kasb etadi. So‘nggi o‘n yillarda dunyo miqyosida tuproq va o‘simlik aloqalarini yaxshilanishida muhim ro‘l o‘ynovchi  tuproq kremniysi  hamda kremniy preparatlar qo‘llanilishiga doir ilmiy izlanishlarga e’tibor qaratilmoqda va o‘simlikka qo‘llash kengayib bormoqda. Mamlakatimizda ham ushbu yo‘nalishda keyngi yillarda L.A.Gafurova, M.Mamasolieva, Sh.X.Abdualimov, F.Teshaev, B.Xaitov va boshqalar tomonidan ma’lum ilmiy-amaliy izlanishlar o‘tkazildi. Lekin, iqlim o‘zgarishuvi sharoitida abiotik va biotik stresslarga g‘o‘zaning moslashuvchanligidagi va tuproq xossalariga kremniy ta’sir mexanizmlariga oid tadqiqot ishlar olib borilmagan. Tuproqlarda kremniy shakllari, ularning tarqalishi, “faol kremniy” miqdori va u bilan ta’minlanishi bo‘yicha ham ma’lumotlar mavjud emas. Yuqoridagilardan kelib chiqib Buxoro viloyati sho‘rlangan tuproqlari misolida keng qamrovli ishlar olib borildi.
Tuproqda kremniy shakllari, jumladan o‘simlik o‘zlashtira oladigan shakllardagi amorf va monokremniy kislota miqdorlarini o‘rganish ular asosida tuproqda “faol kremniy” shakllari bilan ta’minlanganlik darajalari bo‘yicha ta’sniflarini o‘rganilishi asosida kremniyli preparatlarni qo‘llash lozim. Bunday ilmiy va amaliy izlanishlar asosida quruq iqlim va sho‘rlanish sharoitida tuproqning tabiiy unumdorligini tiklashga, oshirishga va saqlashga hizmat qiladi. Shu bilan birga iqlim o‘zgarishiga moslashuvchan xo‘jalik ekinlarini abiotik va biotik stresslarga chidamliligini oshirish orqali hosildorlikni sifat va miqdor ko‘rsatkichlarini yaxshilashi natijasida iqtisodiy ko‘rsatkichlarni o‘shishini ta’minlaydi.
Ushbu tavsiyanomada Buxoro viloyati Buxoro tumani “Kunji Qala” massivi tuproqlarida uchraydigan kremniy shakllari va ularning  ta’minlanganlik darajalari bo‘yicha ma’lumotlar berilgan. Shu bilan birga kremniyli preparatlarining tuproq va o‘simlik uchun foydali ta’sirlari hamda kremniy preparatlarini qo‘llashga oid agrotexnik tadbirlar olib borish bo‘yicha ma’lumotlar keltirilgan.
Mazkur tavsiyanoma O‘zbekiston Respublikasining quruq iqlim mintaqalarida hamda  sho‘rlanish sharoitida tuproqlarni biologik faolligini maqbullashtirish asosida uning unumdorligini oshirish hamda abiotik va biotik stress ta’sirlar ostida, iqlim o‘zgarishiga moslashuvchan g‘o‘zaning o‘sish va rivojlanishi, hosildorlikni ortishida kremniy preparatlarini qo‘llanilishiga oid tavsiyanoma sifatida foydalanish mumkin.
Tajriba sinov ishlari Buxoro viloyati Buxoro tumani Kunji Qala massiv tuproqlarida, tajriba “Rahmat Mirshod Avez” fermer xo‘jalik dala maydonida olib borilgan. Hudud tuproqlarining bugungi kundagi holati, uning ko‘mpleks o‘rganilishiga oid ishlar olib borilgan.
 Kremniy (Si) tuproqda kisloroddan keyin ikkinchi keng tarqalgan element , og‘irlik bo‘yicha tuproqning taxminan 28% ni (3-rasm) tashkil qiladi [8]. Kremniyning tuproqda yetarli bo‘lishi bilan o‘simlikning ildiz va poya to‘qimalarini qalinligi va mustahkamligi oshadi, biokimyoviy jarayonlarini faollashtiradi hamda yorug‘likning barglarga foydali ta’sirini oshiradi, shu bilan birga abiotik (harorat, sho‘rlanish, og‘ir metallar va tuproq toksikligi) va biotik (bakteriyali va zambrug‘ kasalliklariga chidamliligini va zararkunanda hasharotlardan zarari) kabi stress ta’sirlarning keskin kamaytiradi va yumshatadi [9]. Abiogen shakl bu tuproqdagi kremniyning zahirasi sifatida boʻlib uning erish qobilyati ya’ni oʻsimlik tomonidan oʻzlashtirilsh qobilyati biogen shakliga nisbatan pastroq.

Fitolitlar, kremniyga boy o‘simliklar va mikoorganizm qoldiqlari


Tuproqlarda tarqalgan kremniy shakllari
Kremniy o‘simliklar uchun zarur bo‘lgan elementlar ro‘yxatiga avvallari kiritilmagan bo‘lsada, so‘nggi yillar davomida uning tuproq unimdorligini oshirishdagi hamda o‘simlikning abiotik va biotik stresslariga chidamliligini oshirishdagi ishtiroki chuqur ilmiy o‘rganilishlari asosida uning tuproqda o‘simlik uchun zarur bo‘lgan elementi sifatida yuqori baxolanishiga sabab bo‘lib kelmoqda [10]. Kremniyning qishloq xo‘jaligidagi foydalaniladigan tuproqlarda mavjudligi va ularning o‘simlik uchun chidamlilik mexanizmlarini faollashtirishdagi muhim ishtiroki sabab, so‘nggi yillarda unga doir ko‘plab ilmiy-tadqiqot ishlari bajarilmoqda, tadqiqot ishlari bo‘yicha tahliliy maqolalar ham ko‘paymoqda [11,12]. Bugungi kunda eng rivojlangan mamlakatlarda (4-rasm) tuproqda kremniy yetishmasligi bilan bog‘liq holatlarda kremniy tarkibli preparatlar qo‘llanilishi bo‘yicha juda katta salmoqli ishlar amalga oshirilmoqda [11].
Kremniy (Si) tuproqda foydali ro‘l o‘ynaydi, birinchi navbatda o‘simliklar uchun himoya agenti bo‘lib, ularga qurg‘oqchilik, sho‘rlanish sharoitida tuproq tuzilishi va ozuqa elementlarini o‘zlashtirilishida va o‘simlikni patogenlar hujumi kabi ekologik stresslarga qarshi turishga, iqlim o‘zgarishlariga moslashuvchanlik (adapatatsiya) darajalarini ortishida juda kata ro‘l o‘ynaydi. Kremniy o‘simlikning hujayra devorlari va to‘qimalarini mustahkamlaydi. Uning harakatchan shakli monokremniy kislota hamda amorf shakli asosida o‘simlik o‘zlashtira oladigan kremniy shakli-“faol kremniy” miqdorini belgilab beradi [13,14]. Bu esa sho‘rlangan va qurg‘oqchil sharoitlarda tuproqning biologik faolligi hamda uning gumus miqdoriga, agrokimyoviy, umumiy fizik hossalariga juda ijobiy ta’sir etadi. Kremniy o‘simlikning unib chiqishi, rivojlanishi, kasalliklarga qarshi kurashishida uning hosildorligini ortishida juda samarali ta’sir kuchiga ega. 
Tuproqda mavjud kremniy shakllarini ichida faqatgina monokremniy kislota (H4SiO4) o‘simlikning ildiz to‘qimalari orqali o‘zlashtiradi. O‘simlik to‘qimasida u faol o‘sish nuqtalariga o‘tadi va hujayra devorlarida organik birikma bilan komplekslar hosil qiladi va ularni mustaxkamlaydi. Tuproqda kremniyning fitolit holatidagi amorf va harakatchan shakllarining mavjudligida tuproq uchun ham, o‘simlik uchun ham foydali ta’siri ko‘plab tadqiqotlarda o‘z isbotini topmoqda. 
Kremniy va biotik stress. Dunyo bo‘ylab iqlim o‘zgarishi davrida, turli xil noqulay ekologik ta’sirlar, shu jumladan, biotik va abiotik stresslarning ta’sirini ortishi tufayli tuproq hossalarini ozgarishi, unumdorligini pasayishi va natijada o‘simliklarning o‘sish va rivojlanishi hamda mahsuldorligi kamayib bormoqda [15]. Kremniy stress ta’sirlar ostida o‘simlik hujayrasida kislorodni reaktiv formalarini tozalash va turli metabolik yo‘llarni tartibga solish orqali biotik va abiotik stresslarga qarshilikni oshirishda foydali ekanligi aniqlangan. Kremniy bir va ikki pallali o‘simlik turlarining tuproqdan ozuqa elementlarining o‘zlashtirishda asosiy vositachi va o‘simliklarning bevosita yoki bilvosita abiotik yoki biotik stresslarga chidamlilik mexanizmlarini yoqilishiga yordam beradi. Tuproqda o‘simlik tomonidan o‘zlashtiriladigan kremniy yetarli bo‘lganda zararkunandalar hujumida o‘simlik to‘qimasi qalinlashib, kamroq shikastlanadi va qurg‘oqchilik, past yoki yuqori haroratda stresslarga chidamliligini oshiradi.
Kremniyning himoya mexanizmlarini rag‘batlantirishdagi ro‘li. Kremniy o‘simlik hujayrasida lignin, fenol birikmalar va fitoaleksinlarning to‘planishiga yordam beradi va shu orqali o‘simlikning himoya mexanizmlarini kuchaytiradi. Kremniyning o‘simlikning tabiiy himoya mexanizimining tez faollanishidagi ishtiroki shundaki, zamburug‘ni to‘qimaga kirishi bilan ba’zi oqsil va ularni izotoplarini faolligini oshirish orqali boradi. O‘simliklar tuproqdan kremniyning faqatgina harakatchan shaklda o‘zlashtirishlari va uni o‘simlik to‘qimasida to‘planishi natijasida kremniy polimerlanishi kuzatiladi va to‘qimalar qalinlashuvi jaddallashadi, bu ayniqsa hasharotlar hujumi paytida hamda qurg‘oqchil sharoitlarda suvni kam bug‘lash uchun ishga tushadi. To‘qimada to‘plangan kremniy o‘simlikning infektsiya stressiga qarshi birlamchi himoya sistemasi, ya’ni salitsil kislotasi, jasmin kislotasi va etilen kabi tizimli stress signallarini sintez qiladi va stress gormonlarini ishlab chiqarishni kuchaytiradi. G‘o‘zada kremniy bo‘yicha olib borilgan tadqiqotlar shuni ko‘rsatdi ya’ni, fotosintez jarayoni va antioksidant tizimga stressni yomon ta'sirini kamaytirishga etishini ko‘rsatdi. Qolaversa, kremniy g‘o‘zani rivojlanish davrida zararli hasharotlardan hamda boshqa zambrug‘ va virusli kasalliklardan himoya qilinadigan tizimlarini rag‘batlantirishi aniqlangan.
Kremniy va abiotik stress. Kremniyning foydali ta’siri, asosan, qurg‘oqchilik va sho‘rlanish kabi abiotik stresslarda juda ahamiyatli ekanligi ma’lum. Qurg‘oqchil sharoitlarida tuproqda kremniyning yetarli bo‘lgan va bo‘lmagan holatlari bo‘yicha go‘zada olib borilgan tadqiqot ishlarida kremniy bilan ta’minlangan tuproqdagi g‘o‘zaning ildizlari tezroq o‘sgan va baquvvat bo‘lgan, barg og‘izchalarini regulyatsiyasi yaxshi boshqarilgan ya’ni suv bug‘alnishida og‘izchalari berkilishi hamda to‘qimlarda suvni ushlab turilishi yaxshilanadi. Natijada, kremniy ildizlarning quruq tuproq ichida qurg‘oqchilikka chidamliligini oshiradi va erta nekrozlanish yoki nobud bo‘lish havfini kamayatiradi. Tuproqda kremniy yetishmasligi bilan bog‘liq holatlarda kremniyli preparatlar qo‘lanilganda o‘simlikda prolin miqdorini kamaytirish va peroksidaza faolligini oshishi kuzatilgan bo‘lib, bu esa sho‘rlanish stressida chidamlilik mexanizmlarida kremniyning ahamiyatini ochib beradi. Qurg‘oqchilik sharoitida o‘stirilgan o‘simliklarda kremniy qo‘llanilishi barg tomirlarini mustahkamlagan, ildiz va poya biomassasiga ijobiy ta’sir etgan. Kremniy o‘simlikning NaCl ta’siriga javoban o‘sishini yaxshilanish haqida adabiyotlarda ma’lumotlar berilgan. Kremniy barg og‘izchalar o‘tkazuvchanligi va CO2 ning aniq assimilyatsiya tezligining oshirishi, shuningdek xloroplastlarning ultrastrukturaviy tashkil etilishining yaxshilanishi tufayli tuz stressi ostida o‘simliklarning o‘sishi va biomassasining oshishiga olib keladi. Sho‘rlanish stressi ostida kremniyni qo‘llash superoksiddismutaza, askorbat peroksidaza, guaiakol peroksidaza, katalaza va glutation peroksidaza kabi antioksidant fermentlar faolligini oshirishi aniqlangan. Kremniy lipidli oksidlanishda membrana o‘tkazuvchanligini pasaytirish orqali membrana yaxlitligini ushlab turishga hizmat qiladi. Shuningdek, abiotik stress ostida o‘simliklardagi ozuqa moddalarining muvozanatini yaxshilaydi [20]. Kremniy polimerizatsiyasi va ildizlarning ekzodermal va endodermal qatlamlarida sho‘rlanish sharoitida natriyning so‘rilishini va cho‘kishini cheklaydi. Ildiz va poyada kremniyning polimerlanishi tuzlar uchun harakatlanish joylarini to‘sadi va Na+ ning to‘qimalar bo‘ylab harakatini sustlashtiradi, shu bilan ildiz va kurtaklarda Na+  nisbatini kamaytiradi. Kremniy, shuningdek, fotosintez jarayonlarida suvdan foydalanish samaradorligi va mineral ozuqa balansiga ta’siri orqali o‘simliklarni tuzga chidamliligida muhim ro‘l o‘ynaydi.

HUDUD TUPROQLARIDA UCHRAYDIGAN QATTIQ KREMNIY SHAKLI

Qattiq holatda kremniy kvars Si va O2 dan tashkil topgan oddiy sharoitda erimaydigan yoki juda sekin eriydigan barqaror birikmadir. Agar u qayta kristallansa sementlanishi mumkin, bu esa mutlaqo qattiq jinsni tuproq tarkibida paydo bo‘lishiga olib keladi. Tuproq va o‘simlik aloqalarini yaxshilanishida biogen yoki fitolit shaklldagi amorf kremniy miqdori juda ahamiyatlidir. Chunki, u aynan kremniyning haraktachan shakllarini asosiy manbai bo‘lib hisoblanadi. O‘simlik garchi qattiq kremniyning o‘zlashtira olmasada ammo, uning tuproq tarkibida mavjudligi amorf kremniy miqdoriga ta’sir etishi mumkin, bu esa keyinchalik tuproq eritmasidagi mono- va polikremniy miqdorini ortishiga hizmat qilishi mumkin.
Tuproqdagi kremniy birikmalarining asosiy qismi uning dioksidi (SiO2) va turli aluminosilikatlar bilan ifodalanadi. Kvars bu kremniyning kristalli shakli, boshqa kristalli silikatlar (dala shpati, plagioklaz, piroksen) bilan nurash ta’siriga juda chidamli. Shuningdek, ikkilamchi yoki gilli kremniyli minerallar (kaolinit, vermikulit, smektit va boshqalar) tuproq skeletini hosil qiladi. 
Qattiq holatdagi kremniy miqdori tuproqning granulometrik tarkibiga va tuproq ona jinsiga bo‘g‘liq. Qattiq kremniy miqdori yengil qumoqli tuproqlarda 160-165 mg/kg, o‘rta qumoqli tuproqlarda 165-170 mg/kg, o‘g‘ir qumoqli tuproqlarda 170-175 mg/kg oralig‘ida, qumloq va qumli qatlamlarda esa mos ravishda 175-180 mg/kg va 180-190 mg/kg oralig‘ini tashkil etadi. Alohida ta’kidlab o‘tish joizki, tuproqning tarkibida qattiq holatdagi kremniyning mavjudligi va uning yuqori miqdori tuproq-o‘simlik aloqalarida deyarli ahamiyatga ega emas deb hisoblanadi.

HUDUD TUPROQLARIDA AMORF KREMNIY MIQDORI HAMDA TA’MINLANGANLIK DARAJASI. Tuproqda kremniyning amorf (ASi) va harakatchan shakllarning mavjudligi, ularning tuproq-o‘simlik aloqalarining yaxshilashda ahamiyati katta. Soʻnggi yillarda bir nechta tadqiqotlar shuni koʻrsatdiki, amorf kremniyning tuproqlarga qoʻshilishi tuproqning suvni ushlab turish qobiliyatini oshirish orqali tuproq-oʻsimlik-suv munosabatlarini yaxshilashi mumkin. Ayniqsa, quruq-arid iqlim sharoitida, sho‘rlanish muhitida o‘simlikni stress ta’sirlarga chidamli bo‘lishida kremniyning harakatchan shakllarining o‘rni juda salmoqli. Hududning tuproqlarida kremniyning amorf shakli mavjudligi tuproq va o‘simlik uchun juda yaxshi natija beradi. Ahamiyatli tomoni u tuproq- suv- o‘simlik aloqalarini yaxshilaydi. Amorf kremniy mikroorganizm va o‘simlik qoldiqlaridan tuproqqa qaytgan, va yana o‘zlashtirilishi mumkin bo‘lgan kremniy shaklidir. Shu bilan birga o‘simliklar tomonidan o‘zlashtiriladigan kremniy harakatchan shakllari mono- va polikremniy kislotalar miqdorini belgilab beruvchi asosiy manba sifatida qaraladi. 
Hudud tuproqlarining kremniy shakillari bilan ta’minlanganlik bo’yicha tasnifini ishlab chiqishda I.V.Matichenkov klassifikatsiyasiga asoslanildi.
Hudud tuproqlarida amorf kremniy miqdori 0-30 sm qatlamida 112,6-49,06 µmol/gr ni tashkil etdi. Tuproqning 30-70 sm qatlamida uning miqdori kamayib borib, 87,03-31,16 µmol /gr ni tashkil etadi. 

HUDUD TUPROQLARDA MONOKREMNIY KISLOTA MIQDORI HAMDA TA’MINLANGANLIK DARAJASI. Tuproq eritmasida o‘simlik tomonidan o‘zlashtiriladigan ozuqa komponentlarini bo‘lishi, aynan shu tuproqlarda yetishtirilayotgan o‘simlikning rivojlanishi va hosildorlik ko‘rsatkichlarini ortishiga olib keladi. Tuproqdagi amorf kremniy, mono- va polikremniy kislotalarning miqdori o‘zaro chambarchas bog‘liq. 
Monokremniy kislota tuproq eritmasining kimyoviy xossalarini tartibga soladi va tuproqning stress ta’sirlardan himoya qiluvchi fermentlar guruhini rag‘batlantiradi shu bilan birga tuproqning xossalariga ta’sir qiladi. Qurg‘oqchilik hamda tuproq sho‘rlanishi sharoitida bunday mexanizmlarni faollanishi tuproq-o‘simlik aloqalarida juda muhim ro‘l o‘ynaydi. Tuproqdagi abiotik va biotik stresslarning negativ ta’sirlarining kamaytirishda monokremniy kislotani ahamiyati juda katta.
Tuproqning 0-30 sm qatlamida monokremniy kislotani yuqori va quyi chegarasi 10.98-5.01 µmol/gr ni qayd etdi. Yuqori ko‘rsatkich 3, 5, 8 va 11- tuproq kesmalarida aniqlandi. Uning miqdori kesmalar bo‘yicha mos ravishda 10.09, 10.98, 10.01 va 10.71 µmol/gr ni tashkil etdi. Bu kesmalar “sho‘rlanmagan” va “kuchsiz”, “o‘rta” darajadagi sho‘rlanish hududlarga to‘g‘ri keladi.
Monokremniy kislota miqdori past 5.01 µmol/gr qiymati “kuchli” darajada sho‘rlangan hududda aniqlangan. Tuproqning 30-70 sm qatlamida uning miqdori 7.65-1.93 µmol/gr atrofida bo‘lishi aniqlandi.

Yuqorida aytib o‘tilgandek monokremniy kislota miqdori tuproqdagi harakatchan shakldagi “faol kremniy” miqdorini belgilaydi. Harakatchan shakllardagi kremniy tuproqlarda yetarli miqdorda bo‘lishi tuproq-o‘simlik aloqalarini yaxshilanishini rag‘batlantiradi.
Hudud tuproqlarida kremniy bilan ta’minlanganlik darajalarini belgilashda o‘simlikka foydali bo‘lgan tuproqdagi amorf kremniy va monokremniy kislotalar “faol kremiy” miqdorini belgilaydi.

HUDUD TUPROQLARIDA “FAOL KREMNIY” MIQDORI HAMDA TA’MINLANGANLIK DARAJASI. Hudud tuproqlarida “faol kremniy” miqdori bo‘yicha natijalar tuproqning 0-30 sm qatlamida yuqori chegarasi 222,4 µmol/gr va quyi chegarasi 102.7 µmol/grni tashkil etadi. Tuproqning 30-70 sm qatlamida uning yuqori va pastki chegarasi 163.53-50.46 µmol/gr oralig‘ida bo‘ladi. Ushbu natija qayd etilgan kesmalarni sho‘rlanish darajasiga ko‘ra o‘zgarib boradi. Kuchsiz va o‘rta darajada sho‘rlanishga ega bo‘lgan tuproqlarda  mos ravishda 218,1 µmol/gr va 206 µmol/grni tashkil etadi. Tuproqda “faol kremniy” bo‘yicha yuqori ko‘rsatkichlar 3, 5, 8 va 11 kesmalarda qayd etiladi.
Tuproqda “faol kremniy” ni mavjud bo‘lishi, tuproqning biologik jarayonlarini yaxshilashi, ozuqa elementlari miqdori ortishida, ularni so‘rilishini yaxshilashda qolaversa, tuproqdagi suvni uzoq ushlab turilishida katta ro‘l o‘ynaydi. Qolaversa, o‘simlikni o‘sishi va rivojlanishida, biokimyoviy jarayonlarini faollanishida hamda hosil sifati va miqdorini ortishida muhim vazifani bajarishi natijasida uni tuproqdagi eng muhim komponent sifatida baholanishiga sabab bo‘ldi.
Bundan ko‘rinib turibdiki, hududning tuproqlarida tuproq-suv-o‘simlik aloqalarida bevosita va bilvosita ahamiyatli bo‘lgan harakatchan va amorf shaklda kremniy mutlaqo yetishmaydi.

HUDUD TUPROQLARIDA POLIKREMNIY KISLOTA MIQDORI HAMDA TA’MINLANGANLIK DARAJASI Hudud tuproqlarida kremniyning yana bir harakatchan shakli- polikremniy kislota ham juda kam miqdorda uchraydi. Tuproqlarda ahamiyatga ega bo‘lgan kremniy shakllari orasida polikremniy kislota ham alohida ahamiyatga ega. Polikremniy kislota suvni ushlab turish qobiliyati kabi tuproqning fizik xususiyatlariga ta’sir qiladi va minerallar yuzalariga monokremniy kislotaga qaraganda tezroq so‘riladi, ammo uning miqdori deyarli tuproqlarda yetishmaydi. 
Tuproqlarni 0-30 sm qatlamlarida polikremniy kislotaning eng yuqori miqdori 3,83 µmol/gr bo‘lsa, uning eng past ko‘rsatkichi 1,49 µmol/grni tashkil etadi. 30-70 sm qatlamda esa uning miqdori 2,82-0,39 µmol/gr oraliqda bo‘lishi qayd etildi. 

BUXORO-8 G‘O‘ZA NAVI URUG‘LARGA PREPARATLAR BILAN ISHLOV BERISH Ushbu tavsiyanomada quruq iqlim, sho‘rlanish sharoitida tuproqlarda yetishmagan harakatchan shakldagi kremniy o‘rnini to‘ldirishda tarkibida kremniy saqlovchi preparatlar qo‘llanilishi maqsadga muvofiqdir. Shu bilan birga quruq iqlim stress sharoitida tuproq xossalarini optimallashtiruvchi preparatlarni qo‘llanilishi samaradaorlikka erishishda ko‘mak beradi. 
Hudud tuproqlarida preparatlardan “Aminotsid-Aton, “Aminosid-Si” va “Bioazot” bilan g‘o‘zani Buxoro-8 navi nihollarini o‘sishi va rivojlanishiga, fenologik ko‘rsatkichlariga, tola sifatiga, hamda tuproqning organik uglerodi miqdoriga hamda asosiy ozuqa elemnetlariga, tuproqdagi mikroorganizmlar son dinamikasiga, fermentlar faolligiga, natijada g‘o‘za hosili va tola sifatiga, iqtisodiy samaradorlik ko‘rsatkichlariga ta’siri o‘rganildi. 
Chigitlarga ishlov berish: tajriba hududi tuproqlariga preparatlar “Aminosid-Aton”, “Aminosid-Si” (400 gr miqdori 20 litr suvda suyultirildi) va “Bioazot” (5 litrni 5 litr suvda suyultirildi) bilan 24 soat davomida (quyosh nuri tushmaydigan joyda) ishlov berilgan g‘o‘zani Buxoro-8 navi urug‘lari ekiladi (ertalab quyosh chiqmasdan oldin, yoki kechqurun quyosh botayotganda).

Qo‘llanilgan preparatlarni maqbul me’yorlari 

	Preparat nomi
	Maydon, ga
	Ekin 
turi
	Chigit, 
kg
	Ishlov berish uchun ishlatilgan miqdor (gr)
	Ikkinchi oziqlantirish (ml)

	
	
	
	
	
	shonalash davrida
	gullash davrida

	Nazorat
	1,0
	G‘o‘za
	27
	-
	-
	-

	Aminosid-Aton
	1,0
	G‘o‘za
	27
	800
	2000
	2000

	Aminosid-Si
	1,0
	G‘o‘za
	27
	800
	2000
	2000

	Bioazot
	1,0
	G‘o‘za
	27
	10000
	10000
	10000



Barg orqali oziqlantirish: Preparatlar bilan ishlov berishni keyingi bosqichlari barg orqali 2 marta oziqlantirish (shonalash davrda hamda gullash davrida) orqali olib boriladi. Purkash usuli yordamida barg orqali oziqlantirishda Aminosid-Aton, “Aminosid Si” preparatlarini 2000 ml eritmasi 100 litr suvga suyultirildi. Bioazot esa 1:10 nisbatda suyultiriladi.

[image: ]Aminotsid-Aton: suyuq shaklda, shaffof rangli ekologik bezarar va tarkibida natriy orto-nitrofenolat 2%, natriy para-nitrofenolat 2%, nafti lsirka kislotasi 2%, rux (Zn) 0,5%, bor (B) 0,5%, oltingugurt (S) 0,5%, molibden (Mo) 0,5%; Fotosintez jarayonini tezlashtiradi, mahsulot sifati va miqdorini oshiradi, noqulay ta'sirlardan keyin o‘simliklarning tiklanish jarayonini tezlashtiradi,o‘simliklarning o‘sishi va rivojlanishini tezlashtiradi, azot (N) bilan oziqlanish samaradorligini oshirishga yordam beradi. Barcha turdagi qishloq xo‘jalik ekinlariga qo‘llashga tavsiya etilgan. 

[image: ]Aminotsid-Silicon: suyuq shaklda, shaffof rangli ekologik bezarar va tarkibida kremniy (Si) 17%, azot (N) 9%, makro- va mikroelementlar mavjud. Chigitga va g‘o‘za vegetatsiyasi davrida qo‘llaniladi. O‘simlikning immun tizimini mustahkamlaydi, moddalar almashinuvini yaxshilaydi, biokimyoviy jarayonlarni jadallashtiradi, stresslarga chidamligini oshiradi, o‘simlikning o‘sishi va rivojlanishini jadallashtiradi, hosildorlikni oshiradi. Yuqoridagi ikki preparat “Aminotsid” markasi ostida yuridik vakil sifatida O‘zbekistonda ishlab chiqariladi. Ushbu preparatlarga “Kimyolashtirish va o’simliklarni himoya qilish vositalari davlat komissiyasi” tomonidan mos ravishda № 13.272, 28-07-2023 hamda №11.298,14-05-2021 raqamli guvohnoma olingan.

[image: ]Bioazot: Bioazot preparati O‘zR FA Genetika va o‘simliklar eksperimental biologiyasi instituti tomonidan ishlab chiqarilgan. Tarkibida azotni assimilyatsiya qiluvchi Azotobacter chrooccoccum bakteriyasi va uning o‘simliklar uchun foydali tabiiy birikmalari-polisaxaridlar, vitaminlar, aminokislotalar mavjud. Bakteriya o‘simliklarning ildizlarida ko‘payadi va havodagi azotni o‘zlashtiradi. 






KREMNIYLI VA BOSHQA PREPARATLARNING G‘O‘ZA O‘SIMLIGINI UNUVCHANLIK VA RIVOJLANISHIGA TA’SIRI

Buxoro tumani “Kunji Qala” massivi dala maydonlarida Buxoro-8 g‘o‘za navi urug‘lariga Aminosid-Aton, Aminosid-Si, Bioazot preparatlari bilan ishlov berilgan chigitlari ekildi. G‘o‘za urug‘larini unuvchanlik va fenologik ko‘rsatkichlarida hamda abiotik va biotik stresslarga chidamliligi, tola sifati hamda hosildorlik qiymatlari yaxshilangani kuzatildi. Shu bilan birga olib borilgan ishlarni iqtisodiy samaradorligi hamda rentabellik darajalari aniqlandi.
G‘o‘za chigitlarini unuvchanligiga preparatlar ta’siri kuzatildi.
Preparatlar bilan ishlov berilmagan tuproqlarga nisbatan chigitlarning unuvchanligi Aminosid-Atonda 9.5%, Bioazotda 9.8% va Aminosid-Si preparatida 14 % ga ortgan.
Preparatlar qo‘llanilmagan tuproqlarda - o‘simlik balandligi 13-14 sm, ildiz uzunligi 6-7 sm, ildiz nimjon va ildiz tukchalari yaxshi shakllanmagan. Poya rivojlanishi sekin va nimjon, barglari nozik.Nazorat

Aminosid-Aton - o‘simlik balandligi 18-22 sm, ildiz uzunligi 12-14 sm, ildiz uzunligi va rivojlanishi o‘rta nimjon tukchalar kam shakllangan. Poya rivojlanishi yaxshi pishiq va barglari yaxshi rivojlangan.
[bookmark: _Hlk115084869]Aminosid-Si - o‘simlik balandligi 33-34 sm, ildiz uzunligi 15-17 sm, ildiz tizimi juda yaxshi rivojlangan, pishiq va tukchalar bilan yaxshi ta’minlangan. Poya tekis va yog‘on, barglari yaxshi tomirlangan va keng yoyilgan ko‘rinishda. O‘simlik yaxshi holatda o‘sganligi kuzatildi.
Bioazot - o‘simlik balandligi 17-20 sm, ildiz uzunligi 13-15 sm, o‘simlik bo‘yi va ildiz uzunligi boshqa variantlarga nisbatan kaltaroq, ammo ildiz tizimi yaxhi rivojlangan, pishiq va tukchalar bilan  ta’minlangan. Poya tik va yog‘on, barglari yaxshi tomirlangan va rivojlangan.
Kremniy tarkibli preparatlarni o‘simlikning kasalliklarga va zararkunanda hasharotlarga chidamliligini ta’minlanishidagi ishtiroki ham kuzatildi.
Zararlanish darajasini aniqlash uchun kuzatuvlar g‘o‘za nihollari to‘liq unib chiqib, 3-4 chin barg chiqargan davrdan boshlab, paxta pishib yetilgunga (20.05-20.09) qadar olib borildi. Hisoblashlar proporsiya usulida amalga oshirildi. Hududda yetishtirilgan g‘o‘za nihollari boshqa turdagi hasharotlarga nisbatan o‘rgumchakkana, ko‘sak qurtlari va tripslar bilan zaralanishi kuzatildi.
Kremniy saqlovchi Aminosid-Si preparti bilan ishlov berilgan maydonlarda zararlangan o‘simliklar juda kam, - 11.7% ni preparti bilan ishlov berilmagan maydonlarda 22.42% tashkil etib, bu ko‘rsatkich nazoartga nisbatan olganda 10.72% ga ijobiy farqalanishni keltirib chiqardi. Aminosid- Aton va Bioazot preparatlarida esa deyarli o‘xshash, - o‘rtacha 14.4% natija berdi. Sog‘lom o‘simliklarni eng katta ko‘rsatkichi Aminosid-Si preparatiga to‘g‘ri keldi, ya’ni qariyb 88.2% ni tashkil etib, nazoratga nisbatan 10.7% ga oshdi. 
Aminosid-Aton va Bioazotda 85% natija olindi (2-jadval). Ishlov berilmagan o‘simliklarga nisbatan preparatlar bilan ishlov berilgan o‘simliklar zarakunanda hasharotlarga kamroq zaralandi. Bunda kremniyli preparat (Aminosid-Si) bilan ishovlangan o‘simliklarda zaralanish holatlari eng kam, sog‘lom o‘simliklarning foiz ulushi esa eng yuqori bo’ldi (2-jadval).
G‘o‘zani o‘sishi va rivojlanishining fenologik ko‘rsatkichlarini o‘rganish bilan davom ettirildi. Olingan tahlil natijalariga asoslanib g‘o‘zaning bo‘yi, hosil shoxi, gullari, ko‘sagi soni kabi ko‘rsatkichlari oylar bo‘yicha iyun, iyul, avgust va sentyabr davomida o‘rganib va qayd etib borildi.
O‘simlik o‘sishi va poya mustahkamligi ko‘rsatkichlari, shona va ko‘sak miqdori boshqa preparatlar bilan ishlov berilganlariga nisbatan Aminosid-Si da yuqori. 








G‘o‘za nihollarining zararkunanda hasharotlar bilan kasallanish darajalariga kremniy preparatlar ta’siri
	
Preparatlar nomi
	Zarakunandalar nomi ( har bir zaralnish bo‘yicha 1000 ta o‘simlik hisobida,dona)
	Kasal va sog‘lom o‘simliklar ko‘rsatkichi, %

	
	Trips
	Oqqanot
	O‘rgamchak kana
	Ko‘sak qurti
	O‘simliklarni
o‘rtacha soni
	Umumiy zar.langan o‘simliklar
	Qolgan sog‘lom o‘simliklar

	Nazorat
	57.9±0.08
	53,1±0.03
	58.3±0.04
	54.9±0.08
	224.2
	22.42
	77.6

	Aminosid-Aton
	37.7±0.03
	35.6±0.01
	36.4±0.04
	35.3±0.03
	145
	14.5
	85.5

	Aminosid-Si
	31.2±0.04
	29.2±0.01
	31.5±0.01
	24.9±0.08
	117
	11.7
	88.3

	Bioazot
	38.4±0.03
	36.6±0.02
	33.8±0.04
	34.4±0.03
	143
	14.3
	85.7



KREMNIYLI PREPARATINING TOLA SIFATIGA TA’SIRI. G‘oʼzaning asosiy belgilaridan tola sifati koʼrsatkichlariga ham (HVI-High Volume Instrumentation) Aminosid-Si preparatining ta’siri kuzatildi. Aminosid-Si preparati bilan ishlov berilganda tola uzunligi (UHML-upper half mean length) 1.12 dyuym, solishtirma uzilish kuchi bo‘yicha diapazoni (Str)- tola pishiqligi bo‘yicha 32.4 gkuch/teks va tola uzilishidagi uzayish diapazoni ya’ni tola elastikligi (elongation-Elg) 6.3% ni tashkil etdi.

Tola sifat ko‘rsatkichlariga Aminosid-Si preparatining ta’siri

	Tolaning sifat ko‘rsatkichlari
	Aminosid-Si bilan ishlov berilmagan
	Aminosid-Si bilan ishlov berilgan

	SCI –ip yiguruvchanlik koeffitsienti, (%)
	129
	137

	Mic- mikroneyer ko‘rsatkichi, (%)
	4,1
	4,5

	Mat-pishib etilganlik koeffitsienti, (%)
	0,87
	0,87

	UHML-o‘rtacha uzunlik, (dyum)
	1,05
	1,12

	Unf-uzunlik bo‘yicha birhillilik indeksi, (%)
	83,6
	83,5

	SFI-kalta tolalar indeksi, (%)
	9,1
	7,5

	Str qiyosiy uzilish kuchi,tkuch/teks
	30,1
	32,4

	Elg-tolaning elastikligi, (%)
	5,9
	6,3

	Rd-nur qaytarish koeffitsienti, ( %)
	78,61
	80,81

	+b-sarg‘ishlik darajasi, (%)
	7,10
	6,18

	Color grade-rang bo‘yicha nav, (%)
	41-2
	41-1

	Trash count – iflos aralashmalar soni, (mm)
	22
	21

	Trash area-iflos aralashmalar maydoni, %
	0,2
	0,4

	Tr ID-Tresh kod
	2
	3



Aminosid-Si bilan ishlov berilmaganda esa tola uzunligi 1.05 dyuym, pishiqligi 30.1 gkuch/teks, va elongatsiyasi 5.9 % ekanligi kuzatildi.
Qayd etish lozimki, tarkibida kremniy saqlovchi preparatlar turli tuproq iqlim sharoitida nafaqat tuproqning, ba’lki g‘o‘zani ham iqtisodiy ko‘rsatkichlarini ortishida juda ahamiyatlidir. Aminosid-Si preparati yordamida g‘o‘zaning biokimyoviy moslashuvchanlik potentsialini boshqarish orqali tola sifati yuqori bo‘lgan hosil olish imkoniyati tasdiqlandi. Tuproq kremniysini ahamiyati quyidagi sxema ko‘rinishida ifodalanishi mumkin.



Tuproqda kremniy va uning tuproq-o‘simlik aloqalarining yaxshilashdagi ishtiroki

Umuman olganda go’za o’simligida kuzatilgan bunday samarali natijalarni asosalashda Aminosid-Si preparatining ta’sir etish mexanizimi quyidagicha ta’riflanishi mumkin. 
Tuproqda mavjud mono- va amorf kremniy shakllaridan iborat “faol kremniy” o‘simlik hujayrasi tomonidan o‘zlashtirilishi natijasida o‘simlik to‘qimasida gel ko‘rinishida asta-sekin polikremniy “ko‘prikchalar” shakllana boshlaydi. Bu polikremniy “ko‘prikchalar” barg va poya to‘qimlarini qalinlashtirish orqali o‘simlikning qurquq iqlim sharoitida ortiqcha suv bug‘lashdan hamda zararkunanada hasharotlar hujumidan, mexanik shikastlanishlardan himoya qilish vazifasini bajaradi [30]. Natijada hujayra devori turg‘unligi va stabilligi ortadi. Bunda uning biokimyoviy ko‘rsatkichlarini faollanishiga olib keladi. O‘z navatida hujayra fermentlari, birlamchi va ikkilamchi metabolitlarni faollanishini rag‘batlantiradi. Natijada turli stress (qurg‘oqchilik, sho‘rlanish, yuqori xarorat, kasallik va hasharotlar) ta’sirlarga hujayrani javob reaksiyasi shakllanadi. Hujayra darajasida faollanadigan turli ferment faolligini ortishi bilan ular katalizlaydigan reaksiyalar stimullanadi. Bu esa hujayrada barcha jarayonlarni normal o‘tishini ta’minlaydi. Shu orqali o‘simlikning turli stress faktorlar ta’sirida ham unda chidamlilik mexanizmlari yoqilishi orqali uning hayotchanligi, rivojlanishi, hosildorligi va sifati ortadi natijada iqtisodiy ko‘rsatkichlarini o‘sishi kuzatiladi.

QO‘LLANILGAN PREPARATLARNING SAMARDORLIGI 

Iqlim o‘zgarishi sharoitida Aminosid-Aton, Aminosid-Si va Bioazot preparatlarini qo‘llash orqali g‘o‘za o‘simligining biotik va abiotik stresslar ta’siriga moslashuvchanlik mexanizmlari faollanishi va natijada uning hayotchanligi, rivojlanishi, hosildorligi va sifati ortishi iqtisodiy ko‘rsatkichlari o‘sishiga olib keldi. Ayniqsa, kremniyli preparat Aminosid-Si bilan ishlovlangan maydonlarda g‘o‘za hosildorligi va paxta tolasi yetilishi va sifati bo‘yicha ijobiy natijalar kuzatildi. Preparatlar bilan ishlov berilmagan maydonlarda - 38.5 s/ga, Aminosid-Atonda 43.8 s/ga, Aminosid-Si 46.2 s/ga hamda Bioazotda 42.6 s/ga hosil olindi, ya’ni ishlov berilmagan maydonlarga nisbatan, mutanosib ravishda Aminosid-Atonda 5.3 s/ga, Aminosid-Sida 7.7 s/ga hamda Bioazotda 4.1 s/ga ortdi.
[image: ]
Kremniyli preparat Aminosid-Si bilan ishlovlangan paxta dalasi

Tuproqdagi faol kremniy-
Si-o‘g‘itlar


Tuproqning  biologik, agrokimyoviy, suv-fizik hossalari yaxshilanishi va unimdorlikni ortishi



Unib chiqish intensivligi va jadal rivojlanishi




Abiotik va biotik stressga chidamlilligi ortishi




Hosildorlik ortishi va tola sifati yaxshilanishi



Iqtisodiy samarodilik va rentabillik ortishi

